L’‘autobús de les platges’ viatjarà fins a Madrid per a la manifestació en defensa de la costa espanyola
11 de gener 2023

![](/media/fcen020g/c_autobusc.jpg?width=566.9886363636364&height=850)

L'Associació de Veïns de les platges d’Almardà, Corinto i Malva-rosa ha organitzat, amb la col·laboració de l'Ajuntament de Sagunt i l'Ajuntament de Canet d'en Berenguer, un ‘autobús de les platges’ que viatjarà fins a Madrid per a la manifestació en defensa de la costa espanyola.

El dissabte 21 de gener està convocada esta concentració a les 12.30 hores enfront del Congrés dels Diputats a Madrid, per a exigir la protecció del conjunt de béns naturals, culturals i urbans de la costa espanyola. La convocatòria l'ha realitzada el Moviment SomosMediterrania, al qual se suma l'A.V. de les platges d’Almardà, Corinto i Malva-rosa.

L'eixida amb autobús es realitzarà el 21 de gener, a les 7.30 h tant des de Sagunt com del Port de Sagunt. El punt d'eixida a Sagunt serà en l'avinguda Sants de la Pedra, 115 (darrere del CEIP Cronista Chabret), i al Port de Sagunt serà en l'avinguda Camp de Morvedre, 38 (Estadi Municipal Fornàs). El retorn es realitzarà el mateix dia a les 15.30 h, i l'hora prevista d'arribada és a les 20.00 h.

Els autobusos seran gratuïts per a la ciutadania. És l'Ajuntament de Sagunt el que, en compliment de la declaració institucional aprovada en el passat ple del mes de desembre, proporciona d'esta manera este mitjà de transport fins a la manifestació.

Les persones interessades a participar en esta iniciativa es poden apuntar a través d'un missatge al número de Whatsapp +34 652 81 13 00.

*   [](http://www.facebook.com/sharer.php?u=https://aytosagunto.es/va/actualitat/l-autobus-de-les-platges-viatjara-fins-a-madrid-per-a-la-manifestacio-en-defensa-de-la-costa-espanyola/ "Facebook")
*   [](http://twitter.com/share?url=https://aytosagunto.es/va/actualitat/l-autobus-de-les-platges-viatjara-fins-a-madrid-per-a-la-manifestacio-en-defensa-de-la-costa-espanyola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-autobus-de-les-platges-viatjara-fins-a-madrid-per-a-la-manifestacio-en-defensa-de-la-costa-espanyola/ "Linked In")
*   [](mailto:?body=https://aytosagunto.es/va/actualitat/l-autobus-de-les-platges-viatjara-fins-a-madrid-per-a-la-manifestacio-en-defensa-de-la-costa-espanyola/)